**Bocskaikert Községi Önkormányzat Képviselő-testületének**

 **16/2018. (XI. 5.) önkormányzati rendelete**

**a szociális célú tűzifa támogatás helyi szabályairól**

Bocskaikert Községi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a szociális célú tűzifa támogatás helyi szabályairól a következőket rendeli el:

**1.§**

(1) E rendelet célja, hogy Bocskaikert településen élők részére támogatást nyújtson szociális rászorultsága alapján és meghatározza az egyszeri tűzifa juttatás ellátási forma jogosultsági feltételeit, és az igénylés, odaítélés menetét.

(2) E rendelet hatálya kiterjed Bocskaikert Község közigazgatási területén állandó lakóhellyel, illetve tartózkodási hellyel rendelkező állampolgárokra.

(3) A jelen rendeletben használt család, egyedül élő, és háztartás fogalmára a szociális igazgatásról és a szociális ellátásokról szóló 1993. évi III. törvényben meghatározottakat kell érteni.

**2. §**

(1) Az önkormányzat vissza nem térítendő természetbeni támogatást, tűzifát biztosít azon személy(ek) részére:

a) aki a szociális igazgatásról és szociális ellátásokról szóló törvény szerinti:

aa) aktív korúak ellátására,

ab) időskorúak járadékára,

ac) települési lakásfenntartási támogatásra jogosult

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő.

c) aki egyedül élő és öregségi nyugdíjban részesül, jövedelme az öregségi nyugdíjminimum 300 %-át azaz (85.550 Ft)- ot a 2017. évi kiegészítő támogatás igénylése esetén nem haladja meg.

d) aki egyedül élő és öregségi nyugdíjban részesül, jövedelme az öregségi nyugdíjminimum 350 %-át azaz (99.750 Ft)- ot a 2018. évi támogatás igénylése esetén nem haladja meg.

(2) Az (1) bekezdésben foglaltakon túl az Önkormányzat vissza nem térítendő tűzifát nem biztosít.

(3) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.[[1]](#footnote-1)

(4) A tűzifa támogatás megítélésénél az elsődleges szempont a 2. § (1) bekezdésben foglalt minél több feltétel megléte.

**3. §**

1. Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, család

a) Aki erdőgazdálkodó, erdőtulajdonos és az elmúlt 2 évben engedéllyel fakitermelést végzett,

vagy ilyen tevékenységből jövedelmet vagy tűzifát szerzett.

b) Azon ingatlan vonatkozásában, mely tűzifával egyáltalán nem fűthető.

1. Az üresen álló, nem lakott ingatlanra, amelyben életvitelszerűen senki sem él, a támogatás nem adható.

1. A tűzifában részesülő személy a tűzifát nem értékesítheti, nem adhatja át másnak, csak saját használatra használhatja fel.

(4) Amennyiben a jogosult az e rendelet alapján biztosított tűzifát értékesíti, vagy utólag megállapításra kerül, hogy azt nem az arra jogosult igényelte és kapta, a támogatott köteles az ingyenesen biztosított tűzifa 15.000 Ft+ AFA/m3 díjjal számolt arányos költségének visszafizetésére.

**4. §**

1. A támogatás megállapítása iránti eljárás a 2017.évi kiegészítő szociális tűzifa és a 2018. évi szociális tűzifa támogatás esetében az e rendelet 1. melléklete szerinti, kérelemre indulhat.
2. A kérelmek elbírálásáról a Szociális Bizottság dönt.

(3) A keret kimerülése után a kérelmek eseti települési támogatásként kerülnek elbírálásra.[[2]](#footnote-2)

(4) Egy személynek vagy családnak adható tűzifa mennyisége 1 m3 lehet.

(5) A döntést követően a polgármester 2019. február 15-ig gondoskodik a tűzifa kiszállíttatásáról.

(6) A tűzifa átvételét a jogosult a rendelet 2. mellékletét képező átvételi elismervény aláírásával igazolja.

(7) A tűzifa szállításából származó költségek az önkormányzatot terhelik.

**5. §**

A támogatás kizárólagos forrása az Önkormányzat számára megállapított támogatás, valamint az Önkormányzat által biztosított saját forrás.

**6. §**

Ez a rendelet 2018. november 5-én lép hatályba, és 2019. március 31. napján hatályát veszíti.

Bocskaikert, 2018. október 31.

Baloghné Kiss Judit Szőllős Sándor

 jegyző polgármester

**Z á r a d é k :**

A rendelet 2018. november 5. napján a Polgármesteri Hivatal hirdetőtábláján történő kifüggesztéssel kihirdetésre került.

Bocskaikert, 2018. november 5.

 Baloghné Kiss Judit

 jegyző

1. melléklet a 16/2018. (XI. 5.) sz. önkormányzati rendelethez

Kérelem a 2017. évi kiegészítő szociális tűzifa és a 2018.évi szociális tűzifa támogatáshoz

Kérelmező neve:…………………………………………………….…………………

Születési hely idő: …………………………………………………………….………

Anyja neve: …………………………………………………………………….……..

Lakóhelye: ……………………………………………………………………………..

Tartózkodási helye: ……………………………………………………………………

Telefonszám: ……………………………….

 szám alatti lakos kérem, hogy részemre Bocskaikert Község Önkormányzata Képviselő-testületének a szociális tűzifa támogatás helyi szabályairól szóló 16/2018. (XI. 5.) sz. önkormányzati rendelet

* 2.§. (1) a) –c) pontja
* 2.§ (1) a), b), d.) pontja

alapján szíveskedjenek természetbeni juttatásként tűzifát biztosítani.

A támogatás megállapításához nyilatkozom, hogy

1. Életvitelszerűen lakóhelyemen/tartózkodási helyemen\* élek.

2. Lakóhelyemen/ tartózkodási helyemen élő személyek között:

* erdőgazdálkodó, erdőtulajdonos van / nincs\*
* az elmúlt két évben engedéllyel fakitermelést végeztek igen / nem\*
* fakitermelés tevékenységből jövedelmet vagy tűzifát szereztek igen / nem\*

3. Az életvitelszerűen használt lakóingatlanban fatüzelésre alkalmas tüzelőberendezés

 van /nincs\*

4. Jelenleg, a lakóingatlant: fa, szén, gáz, villany, egyéb módon\* fűtöm.

***5. Az alábbi ellátásban, illetve támogatásban részesülök:*** (a megfelelő aláhúzandó)

a) A szociális igazgatásról és szociális ellátásokról szóló törvény szerinti:

aa) aktív korúak ellátásában,

ab) időskorúak járadékában,

ad) települési lakásfenntartási támogatásban

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelőnek minősülök.

c) egyedül élő vagyok, öregségi nyugdíjban részesülök, nyugdíjam összege nem haladja meg az öregségi nyugdíjminimum 300 %-át (85.550 Ft-ot). \*\*\* (2017. évi kiegészítő szociális tűzifa)

d) egyedül élő vagyok, öregségi nyugdíjban részesülök, nyugdíjam összege nem haladja meg az öregségi nyugdíjminimum 350 %-át (99.750 Ft-ot). \*\*\* 2018.évi szociális tűzifa)

Tudomásul veszem, hogy kedvező elbírálás esetén a tűzifát másnak átadni, eladni nem lehet.

Bocskaikert, …………………….

……………………………………

 kérelmező

Csatolandó dokumentumok:

- aktív korúak ellátását, időskorúak járadékát megállapító határozat, vagy az erről szóló igazolás

- öregségi nyugdíjas esetén, az év elején kiadott nyugdíj ellátásról szóló igazolás (zöld irat)

\*(A megfelelő aláhúzandó)

\*\* (megállapító határozat csatolása szükséges)

\*\*\* (nyugdíjellátásról igazolás szükséges)

2. melléklet a 16/2018.(XI.5.) önkormányzati rendelethez

Átvételi elismervény

 ..................................................................................................................... (név)

Bocskaikert.................................................................. ……………………………szám

alatti lakos aláírásommal elismerem, hogy a mai napon Bocskaikert Község Önkormányzata képviselő - testületének a szociális célú tűzifa támogatás helyi szabályairól szóló 16/2018. (XI.5.) sz. önkormányzati rendelete

* 2.§. (1) a) –c) pontja
* 2.§ (1) a), b), d.) pontja

alapján – megfelelő aláhúzandó - a Bocskaikert Községi Önkormányzat Szociális Bizottsága által……………./201 . ( ) sz. határozatában megállapított természetbeni juttatásként ………………m3 mennyiségű keménylombos tűzifát átvettem.

Bocskaikert, 201 . ......................................... hó ......... nap

 átadó átvevő

1. Módosította a 2/2018.(II.15.) önkormányzati rendelet 1. §-a. Hatályos: 2019.02.15. [↑](#footnote-ref-1)
2. Módosította a 2/2018.(II.15.) önkormányzati rendelet 2. §-a. Hatályos: 2019.02.15. [↑](#footnote-ref-2)